ඇඳේ නිදා සිටියදී පහර කෑමකට ලක් වූ කාන්තාවක් රෝහලේ දී මියගිය පුවතක් ගිරිතලේ ප්‍රදේශයෙන් වාර්තා වනවා.ගිරිතලේ පුරාණගම ශ්‍රියානි තිලකරත්න නම් වන මෙම කාන්තාව පසුගිය 02 වන දා රාත්‍රියේ මෙසේ නාඳුනන පුද්ගලයෙකුගේ පහර කෑමට ලක් වුනා.ආබාධිතයකු වන ඇයගේ සැමියාද එදින එම කාමරයේ වෙනත් ඇඳක නිදාගෙන සිට ඇති බව සඳහන්.එදින අලුයම සැමියා අවධි වී ඇත්තේ නියමිත බෙහෙතක් පානය කිරීම සඳහායි.එවිට ඔහු දැක ඇත්තේ තම බිරිඳ හිසේ ලේ ගලමින් කෙඳිරිලි නගමින් සිට අයුරුයි.ඔහු පවසා ඇති පරිදි  කෑ ගසා අසල්වාසීන් කැඳවා ඇය පොළොන්නරුව මහ රෝහලට ඇතුළත් කර තිබෙනවා.දැඩි ලෙස අසාධ්‍ය වූ නිසා ඇය වැඩිදුර ප්‍රතිකාර සඳහා මහනුවර මහ රෝහලට ඇතුළත් කර තිබෙන බව සඳහන්.එහි සිටිය දී සතියකට පමණ පසු ඇය මෙලෙස ජීවිතක්‍ෂයට පත්ව තිබෙනවා.